13 



Afstande og over Havene, Ogsaa her have vi et sikkert Eks- 

 empel paa Havstrømmenes Bæreevne. 1893 fandt V. BALSLEV 

 Kim planter af den i Klitter og paa Sandstrand voksende, atlan- 

 tiske og mediterrane Convolvolus Soldanella ved Husbj^ Strand 

 paa Vestkysten af Jylland (BT., 19, S. XV), og 1903 fandt Frk. 

 GEUNER. den blomstrende paa Stranden ved Hanstholm. Den 

 vides ikke at vokse nærmere end paa de østfrisiske Øer, hvor 

 den er sjælden og efter BUCHENATJ (^^) „ikke synes at sætte 

 moden Frugt"; først længere syd paa bliver den almindeligere. 

 Den er utvivlsomt indvandret med Havstrømme fra de hollandske 

 Kyster og kaster Lys over Forekomsten af andre Arter, f. Eks. 

 Ohione iwrtulaccoides, der nord for Vesterhavsøerne (Sild) kun 

 er funden paa Samsø*). 



Et sikkert konstateret Tilfælde af Vindtransport har jeg- 

 fremdraget 1887 (19), det af Stationsforstander V. SKOVBY iagt- 

 tagne og til Universitetet indberettede Fald af Plantedele paa 

 det snedækkede Land ved Grenaa, i mindst en halv Mils Ud- 

 strækning fra Øst til Vest, under en østlig Storm den 12. Febr. 

 1881. De fleste vare gamle Blomster med Frugter af Hedelyng 

 (og i saadanne blive Frøene liggende meget længe). Efter 

 Vindens Retning og andre Forhold maa disse Plantedele være 

 førte fra Sverrig over Kattegat, mindst en Strækning paa 16 Mil, 

 maaske meget længere, fra Vestsverrigs Lyngheder. Hedeboere 

 have jævnlig set, at der paa skorpet, lav Sne driver Masser af 

 Lyngfrugter for Vinden lange Strækninger (jfr. SERNANDER om 

 „Vinterståndare" (^*^)). 



Vinden maa i det hele spille en overordentlig stor Rolle 

 for de med smaa og lette Forplantningsorganer forsynede Planter. 

 Den har undertiden fremkaldt „Svovlregn" d. e. Fald af enorme 

 Mængder af Blomsterstøv. SCHOUW omtaler (-2' S. 516) en saadan 

 Regn af Fyrrens Blomsterstøv, der maatte være ført fra Nord- 

 tyskland over Østersøen til Danmark. 



Kan Blomsterstøv føres afsted saa lange Veje, maa smaa 

 Alger, Sporer af Alger, Svampe, Laver og andre Sporeplanter 

 samt smaa Fro af forskellige Blomsterplanter ogsaa kunne føres 



*) Paa LiNNÉs Tid fandtes den ogsaa paa Hveen (L. M. Neuman's Flora). 



